สรุปภาวะตลาดต่างประเทศ ประจำวันที่ 31 ส.ค. 2564
สรุปภาวะตลาดต่างประเทศ ประจำวันที่ 31 ส.ค. 2564
1 ก.ย. 2564

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (31 ส.ค.) โดยถูกกดดันจากการร่วงลงของหุ้นกลุ่มพลังงาน และกลุ่มเทคโนโลยีซึ่งรวมถึงหุ้น Zoom Video Communications ที่ทรุดตัวลงกว่า 16% ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันศุกร์นี้
ดัชนีเฉลี่ยอุตสาหกรรมดาวโจนส์ปิดที่ 35,360.73 จุด ลดลง 39.11 จุด หรือ -0.11% ดัชนี S&amp;P500 ปิดที่ 4,522.68 จุด ลดลง 6.11 จุด หรือ -0.13% ดัชนี Nasdaq ปิดที่ 15,259.24 จุด ลดลง 6.65 จุด หรือ -0.04%
ตลาดหุ้นยุโรปปิดลบเมื่อคืนนี้ (31 ส.ค.) เนื่องจากนักลงทุนวิตกว่าภาวะเงินเฟ้อที่เพิ่มขึ้น อาจจะทำให้มีการเปลี่ยนแปลงนโยบายการเงินตามมา แต่ตลาดหุ้นยุโรปยังบวกขึ้นได้ 2.6% ในเดือนส.ค. โดยได้แรงหนุนจากการเปิดเผยผลประกอบการที่แข็งแกร่งของบริษัทจดทะเบียน และความเชื่อมั่นเกี่ยวกับการฟื้นตัวของเศรษฐกิจ
ดัชนี Stoxx Europe 600 ปิดที่ 470.88 จุด ลดลง 1.80 จุด หรือ -0.38%
ดัชนี CAC-40 ตลาดหุ้นฝรั่งเศสปิดที่ 6,680.18 จุด ลดลง 7.12 จุด หรือ -0.11%, ดัชนี DAX ตลาดหุ้นเยอรมนีปิดที่ 15,835.09 จุด ลดลง 52.22 จุด หรือ -0.33% และดัชนี FTSE 100 ตลาดหุ้นลอนดอนปิดที่ 7,119.70 จุด ลดลง 28.31 จุด หรือ -0.40%
ตลาดหุ้นลอนดอนปิดลดลงเมื่อคืนนี้ (31 ส.ค.) โดยถูกกดดันจากหุ้นกลุ่มการเงินและกลุ่มสินค้าโภคภัณฑ์ที่ปรับตัวลง แต่ตลาดก็ยังคงสามารถปิดในแดนบวกได้ในเดือนส.ค.
ดัชนี FTSE 100 ตลาดหุ้นลอนดอนปิดที่ 7,119.70 จุด ลดลง 28.31 จุด หรือ -0.40
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (31 ส.ค.) โดยได้รับแรงกดดันจากคาดการณ์ที่ว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส จะตัดสินใจเพิ่มกำลังการผลิตน้ำมันในการประชุมวันนี้ นอกจากนี้ การชะลอตัวของภาคการผลิตจีนยังส่งผลให้นักลงทุนวิตกกังวลเกี่ยวกับความต้องการใช้น้ำมันในประเทศจีน
สัญญาน้ำมันดิบ WTI ส่งมอบเดือนต.ค. ลดลง 71 เซนต์ หรือ 1% ปิดที่ 68.50 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนต.ค. ลดลง 42 เซนต์ หรือ 0.60% ปิดที่ 72.99 ดอลลาร์/บาร์เรล
สัญญาทองคำตลาดนิวยอร์กปิดบวกเมื่อคืนนี้ (31 ส.ค.) โดยได้แรงหนุนจากการที่นักลงทุนเข้าซื้อทองคำในฐานะสินทรัพย์ที่ปลอดภัย หลังมีรายงานว่าดัชนีความเชื่อมั่นผู้บริโภคของสหรัฐร่วงลงแตะระดับต่ำสุดในรอบ 6 เดือน ขณะเดียวกันนักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันศุกร์นี้ เพื่อเป็นสัญญาณบ่งชี้ไทม์ไลน์ในการปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ของธนาคารกลางสหรัฐ (เฟด)
ทั้งนี้สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 5.9 ดอลลาร์ หรือ 0.33% ปิดที่ 1,818.1 ดอลลาร์/ออนซ์
สัญญาโลหะเงินส่งมอบเดือนธ.ค.ปิดทรงตัวที่ 24.01 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 12 ดอลลาร์ หรือ 1.20% ปิดที่ 1,014.10 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 8.10 ดอลลาร์ หรือ 0.30% ปิดที่ 2,471 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (31 ส.ค.) หลังจาก Conference Board ซึ่งเป็นสถาบันวิจัยเศรษฐกิจเปิดเผยผลสำรวจระบุว่า ดัชนีความเชื่อมั่นผู้บริโภคของสหรัฐร่วงลงแตะระดับต่ำสุดในรอบ 6 เดือน
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.03% แตะที่ 92.6337 เมื่อคืนนี้
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 0.9149 ฟรังก์ จากระดับ 0.9165 ฟรังก์ แต่ดอลลาร์แข็งค่าเมื่อเทียบกับเงินเยน ที่ระดับ 110.00 เยน จากระดับ 109.88 เยน และทรงตัวเมื่อเทียบกับดอลลาร์แคนาดา ที่ระดับ 1.2607 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1812 ดอลลาร์ จากระดับ 1.1803 ดอลลาร์ ขณะที่เงินปอนด์อ่อนค่าลงแตะที่ระดับ 1.3757 ดอลลาร์ จากระดับ 1.3767 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7318 ดอลลาร์สหรัฐ จากระดับ 0.7297 ดอลลาร์สหรัฐ